Απόφαση του Γενικού Δικαστηρίου (πρώτο τμήμα) της 4ης Ιουνίου 2014 —
Sedghi και Azizi κατά Συμβουλίου
(Υπόθεση T‑66/12)
«Κοινή εξωτερική πολιτική και πολιτική ασφάλειας — Περιοριστικά μέτρα κατά του Ιράν με σκοπό την παρεμπόδιση της διαδόσεως των πυρηνικών όπλων —Δέσμευση κεφαλαίων — Διαγραφή από τον κατάλογο των οικείων προσώπων και οντοτήτων — Προσφυγή ακυρώσεως — Έννομο συμφέρον — Παραδεκτό — Υποχρέωση αιτιολογήσεως — Σφάλμα εκτιμήσεως»
1.                     Ένδικη διαδικασία — Πράξεις που καταργούν και αντικαθιστούν τις προσβαλλόμενες πράξεις κατά τη διάρκεια της δίκης — Αίτημα προσαρμογής των ακυρωτικών αιτημάτων το οποίο προβάλλεται κατά τη διάρκεια της δίκης — Προθεσμία για την υποβολή του αιτήματος αυτού — Έναρξη — Ημερομηνία κοινοποιήσεως της νέας πράξεως στους ενδιαφερομένους (Άρθρο 263, εδ. 6, ΣΛΕΕ) (βλ. σκέψεις 29-31)
2.                     Προσφυγή ακυρώσεως — Έννομο συμφέρον — Συμφέρον εκτιμώμενο κατά την ημερομηνία ασκήσεως της προσφυγής — Προσφυγή κατά πράξεως με την οποία λαμβάνονται περιοριστικά μέτρα σε βάρος του προσφεύγοντος — Κατάργηση της προσβαλλόμενης πράξεως κατά τη διάρκεια της δίκης — Κατάργηση της δίκης — Απαράδεκτο — Διατήρηση του συμφέροντος του προσφεύγοντος να ζητήσει την αναγνώριση του παράνομου χαρακτήρα της προσβαλλόμενης πράξεως (Άρθρα 263 ΣΛΕΕ και 266 ΣΛΕΕ) (βλ. σκέψεις 35-37, 39-42)
3.                     Πράξεις των οργάνων — Αιτιολογία — Υποχρέωση αιτιολογήσεως — Περιεχόμενο — Περιοριστικά μέτρα κατά του Ιράν — Δέσμευση των κεφαλαίων των προσώπων, οντοτήτων ή οργανισμών που μετέχουν στη διάδοση πυρηνικών όπλων ή την υποστηρίζουν (Άρθρο 296 ΣΛΕΕ· απόφαση 2010/413/ΚΕΠΠΑ του Συμβουλίου· κανονισμοί του Συμβουλίου 961/2010 και 267/2012) (βλ. σκέψεις 46-51, 55-58)
4.                     Ευρωπαϊκή Ένωση — Δικαστικός έλεγχος της νομιμότητας των πράξεων των θεσμικών οργάνων — Περιοριστικά μέτρα κατά του Ιράν — Μέτρα που λαμβάνονται στο πλαίσιο της καταπολέμησης της διαδόσεως πυρηνικών όπλων — Έκταση του ελέγχου (Άρθρο 275, εδ. 2, ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47) (βλ. σκέψεις 63-67)
5.                     Κοινή εξωτερική πολιτική και πολιτική ασφάλειας — Περιοριστικά μέτρα κατά του Ιράν — Δέσμευση των κεφαλαίων των προσώπων, οντοτήτων ή οργανισμών που μετέχουν στη διάδοση πυρηνικών όπλων ή την υποστηρίζουν — Συμπεριφορά που συνιστά υποστήριξη της διαδόσεως των όπλων αυτών — Δεν υφίσταται (Απόφαση 2010/413/ΚΕΠΠΑ του Συμβουλίου, παράρτημα II· κανονισμός 961/2010 του Συμβουλίου, παράρτημα VIII) (βλ. σκέψεις 69, 70, 72, 73, 77, 79-83)
Αντικείμενο
Αίτημα ακυρώσεως, με άμεση ισχύ, της αποφάσεως 2011/783/ΚΕΠΠΑ του Συμβουλίου, της 1ης Δεκεμβρίου 2011, για την τροποποίηση της αποφάσεως 2010/413/ΚΕΠΠΑ για περιοριστικά μέτρα κατά του Ιράν (ΕΕ L 319, σ. 71), του εκτελεστικού κανονισμού (ΕΕ) 1245/2011 του Συμβουλίου, της 1ης Δεκεμβρίου 2011, για την εφαρμογή του κανονισμού (ΕΕ) 961/2010 σχετικά με περιοριστικά μέτρα κατά του Ιράν (ΕΕ L 319, σ. 11), και του κανονισμού (ΕΕ) 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) 961/2010 (EE L 88, σ. 1), στο μέτρο που οι πράξεις αυτές αφορούν τους προσφεύγοντες, και, επικουρικώς, αίτημα να κριθούν ανεφάρμοστα ως προς τον A. Azizi το άρθρο 19, παράγραφος 1, στοιχείο β΄, και το άρθρο 20, παράγραφος 1, στοιχείο β΄, της αποφάσεως 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (ΕΕ L 195, σ. 39), το άρθρο 16, παράγραφος 2, του κανονισμού (ΕΕ) 961/2010 του Συμβουλίου, της 25ης Οκτωβρίου 2010, σχετικά με περιοριστικά μέτρα κατά του Ιράν και την κατάργηση του κανονισμού (ΕΚ) 423/2007 (ΕΕ L 281, σ. 1), καθώς και το άρθρο 23, παράγραφος 2, του κανονισμού 267/2012.
Διατακτικό
Το Γενικό Δικαστήριο αποφασίζει:
1)
Ακυρώνει, στο μέτρο που αφορούν τους Ali Sedghi και Ahmad Azizi:
–        την απόφαση 2011/783/ΚΕΠΠΑ του Συμβουλίου, της 1ης Δεκεμβρίου 2011, για την τροποποίηση της αποφάσεως 2010/413/ΚΕΠΠΑ για περιοριστικά μέτρα κατά του Ιράν,
–        τον εκτελεστικό κανονισμό (ΕΕ) 1245/2011 του Συμβουλίου, της 1ης Δεκεμβρίου 2011, για την εφαρμογή του κανονισμού (ΕΕ) 961/2010 σχετικά με περιοριστικά μέτρα κατά του Ιράν,
–        τον κανονισμό (ΕΕ) 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) 961/2010.
2)
Παρέλκει η έκδοση αποφάσεως κατά τα λοιπά.
3)
Καταδικάζει το Συμβούλιο της Ευρωπαϊκής Ένωσης στα δικαστικά έξοδα.